8. การจัดการ

(1) โครงสร้างคณะกรรมการ

โครงสร้างคณะกรรมการประกอบด้วยคณะกรรมการบริษัท คณะกรรมการบริหาร
คณะกรรมการตรวจสอบ คณะกรรมการสรรหาและพิจารณาค่าตอบแทน มีรายละเอียดดังนี้

คณะกรรมการบริษัท

  -------- --------------------- ----------------------------- ---------- ----------
  ชื่อ -                           ตำแหน่ง                        การประชุม   
  นามสกุล                                                                  

                                                               จำนวนครั้ง   เข้าประชุม

  1.       นายไมตรี ตั้งษณกุล        ประธานกรรมการ / กรรมการอิสระ   6          5

  2.       นายประพจน์ พลพิพัฒนพงศ์   รองประธานกรรมการ              6          5

  3.       นายชาคริต เมธิกุลชนันทร์   กรรมการ / เลขานุการบริษัท        6          6

  4.       นายสืบตระกูล บินเทพ      กรรมการ                       6          5

  5.       นางสาวศิริธร ชนะวงศ์     กรรมการ                       6          6

  6.       นายกมล ธรรมาณิชานนท์    กรรมการอิสระ                   6          6

  7.       ศาสตราจารย์ ดร.สนิท     กรรมการอิสระ                   6          5
           อักษรแก้ว                                                        
  -------- --------------------- ----------------------------- ---------- ----------

ขอบเขตอำนาจหน้าที่มีดังนี้

1. ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัทและมติที่ประชุมผู้ถือหุ้น
เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนการดำเนินการ

  2. กำหนด หรือเปลี่ยนแปลงชื่อกรรมการผู้มีอำนาจลงลายมือชื่อผูกพันบริษัท

3.  กำหนดนโยบาย กลยุทธ์
    ทิศทางการดำเนินงานของบริษัทและกำกับดูแลให้ฝ่ายบริหารดำเนินการให้เป็นไปตามที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน
    ยกเว้น นโยบายหรือการดำเนินงานที่ต้องได้รับความเห็นชอบและอนุมัติจากที่ประชุมผู้ถือหุ้น

4.  พิจารณาตัดสินใจในเรื่องที่มีสาระสำคัญ เช่น แผนธุรกิจ งบประมาณ โครงการลงทุนขนาดใหญ่
    อำนาจการบริหารและรายการอื่นใดตามที่กฎหมายกำหนด

5.  ประเมินผลการปฏิบัติงานและกำหนดค่าตอบแทนของฝ่ายบริหาร

6.  รับผิดชอบต่อผลประกอบการและการปฏิบัติงานของฝ่ายบริหารโดยมีความตั้งใจและความระมัดระวังในการปฏิบัติงาน

7.  จัดให้มีระบบบัญชี การรายงานทางการเงินและการสอบบัญชีที่เชื่อถือได้
    รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
    การบริหาร การจัดการความเสี่ยง การรายงานทางการเงินและการติดตามผล

8.  ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียกับบริษัท

9.  กำหนดข้อบังคับหรือระเบียบภายในของบริษัทในเรื่องต่างๆ

10.
รายงานความรับผิดชอบของคณะกรรมการในการจัดทำรายงานทางการเงินโดยแสดงควบคู่กับรายงานของผู้สอบบัญชีไว้ในรายงานประจำปีและครอบคลุมเรื่องสำคัญต่างๆ
ตามนโยบายข้อพึงปฏิบัติที่ดีสำหรับกรรมการบริษัทจดทะเบียน

11. อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์อื่นใดของบริษัทหรือบริษัทย่อย (ถ้ามี)
ให้กรรมการที่มีส่วนได้เสียในเรื่องนั้นไม่มีสิทธิออกเสียงลงคะแนนในเรื่องนั้น

  (1) เรื่องที่กฎหมายกำหนดให้ต้องได้มติที่ประชุมผู้ถือหุ้น

  (2)
  การทำรายการที่กรรมการมีส่วนได้เสียและอยู่ในข่ายที่กฎหมายหรือข้อกำหนดของตลาดหลักทรัพย์แห่งประเทศไทยระบุให้ต้องได้รับอนุมัติจากที่ประชุมผู้ถือหุ้น

กรณีต่อไปนี้จะต้องได้รับความเห็นชอบจากที่ประชุมคณะกรรมการด้วยคะแนนเสียงข้างมากของกรรมการที่เข้าร่วมประชุมและที่ประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

  (1) การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

  (2) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท

  (3) การทำ แก้ไข หรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ
  การมอบหมายให้บุคคลอื่นเข้าจัดการธุรกิจของบริษัท
  หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

  (4) การแก้ไขเพิ่มเติมหนังสือบริคณห์สนธิหรือข้อบังคับ

  (5) การเพิ่มทุน การลดทุน การออกหุ้นกู้ การควบหรือเลิกบริษัท

  (6)
  การอื่นใดที่กำหนดไว้ภายใต้บทบัญญัติของกฎหมายว่าด้วยหลักทรัพย์และ/หรือข้อกำหนดของตลาดหลักทรัพย์แห่งประเทศไทย

12.
คณะกรรมการอาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหารเพื่อปฏิบัติงานตามที่ได้รับมอบหมายจากคณะกรรมการ

การมอบอำนาจแก่กรรมการดังกล่าวข้างต้นจะไม่รวมถึงการมอบอำนาจที่ทำให้กรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย (ถ้ามี)
รวมทั้งกำหนดให้ต้องขอความเห็นชอบจากที่ประชุมผู้ถือหุ้นในการทำรายการที่เกี่ยวโยงและการได้มาหรือจำหน่ายไปซึ่งสินทรัพย์สำคัญของบริษัท
เพื่อให้สอดคล้องตามข้อกำหนดของตลาดหลักทรัพย์แห่งประเทศไทย

คณะกรรมการบริหาร

  -------- ------------------- ------------------------------ ---------- ----------
  ชื่อ -                         ตำแหน่ง                         การประชุม   
  นามสกุล                                                                 

                                                              จำนวนครั้ง   เข้าประชุม

  1.       นายประพจน์ พลพิพัฒนพงศ์ ประธานคณะกรรมการบริหาร          3          3

  2.       นายชาคริต เมธิกุลชนันทร์ กรรมการบริหาร                   3          3

  3.       นายสืบตระกูล บินเทพ    กรรมการบริหาร                   3          3

  4.       นางสาวศิริธร ชนะวงศ์   กรรมการบริหาร                   3          3
  -------- ------------------- ------------------------------ ---------- ----------

ขอบเขตอำนาจหน้าที่มีดังนี้

1.  กำหนดนโยบาย ทิศทาง
    กลยุทธ์และโครงสร้างการบริหารงานหลักในการดำเนินธุรกิจของบริษัทที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการพิจารณาอนุมัติ

2.  กำหนดแผนธุรกิจ งบประมาณและอำนาจการบริหารต่างๆ
    ของบริษัทเพื่อเสนอให้คณะกรรมการพิจารณาอนุมัติ

3.  ควบคุมดูแลการดำเนินธุรกิจของบริษัทให้เป็นไปตามนโยบายธุรกิจ
    แผนธุรกิจและกลยุทธ์ทางธุรกิจที่คณะกรรมการได้อนุมัติแล้ว

4.  พิจารณาการเข้าทำสัญญาเกี่ยวกับธุรกิจของบริษัทและสัญญาเกี่ยวกับการซื้อทรัพย์สินหรือทำให้ได้มาซึ่งสิทธิเพื่อนำมาใช้ประโยชน์ในกิจการของบริษัทและการกำหนดขั้นตอน
    วิธีการเจรจาเพื่อทำสัญญาดังกล่าว

5.  ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
    ค้ำประกัน และการอื่นๆ รวมถึงการซื้อขายและจดทะเบียนกรรมสิทธิ์ที่ดินใดๆ
    ตามวัตถุประสงค์เพื่อประโยชน์ในการดำเนินกิจการของบริษัท

6.  พิจารณาผลกำไรขาดทุนของบริษัทและเสนอจ่ายเงินปันผลระหว่างกาลหรือเงินปันผลประจำปีเพื่อเสนอต่อคณะกรรมการ

7.  ดำเนินการอื่นๆ
    เพื่อสนับสนุนการดำเนินการดังกล่าวหรือตามที่ได้รับมอบหมายจากคณะกรรมการในแต่ละคราวไปและให้มีอำนาจในการอนุมัติการดำเนินการทางการเงินดังนี้

    1.  ในกรณีที่กำหนดไว้ในแผนธุรกิจ หรืองบประมาณประจำปีที่คณะกรรมการอนุมัติไว้แล้ว
        คณะกรรมการบริหารสามารถดำเนินการได้ตามที่คณะกรรมการอนุมัติไว้ในแผนธุรกิจหรืองบประมาณประจำปี

  (2) ในกรณีที่ไม่เข้ากรณีตาม (1)
  ให้คณะกรรมการบริหารมีอำนาจในการอนุมัติการดำเนินการทางการเงินในวงเงินไม่เกิน 50
  ล้านบาทต่อหนึ่งธุรกรรม โดยอำนาจอนุมัติทางการเงินดังกล่าวจะรวมถึงการอนุมัติในกรณีฉุกเฉิน
  การกู้ยืมเงิน การให้กู้ยืมเงิน การจัดหาวงเงินสินเชื่อ หรือการออกตั๋วสัญญาใช้เงิน
  หรือตั๋วแลกเงิน เป็นต้น กรณีวงเงินเกินกว่า 50 ล้านบาท
  และไม่อยู่ในแผนธุรกิจหรืองบประมาณรายจ่ายประจำปีจะต้องได้รับอนุมัติจากคณะกรรมการก่อนจึงจะดำเนินการได้

  (3) คณะกรรมการบริหารสามารถอนุมัติการให้หลักประกัน การค้ำประกัน
  การค้ำประกันเงินกู้หรือสินเชื่อในวงเงินไม่เกิน 50 ล้านบาทต่อหนึ่งธุรกรรม

คณะกรรมการบริหารอาจมอบอำนาจช่วงให้พนักงานระดับบริหารของบริษัทมีอำนาจอนุมัติทางการเงินในเรื่องใดเรื่องหนึ่งหรือหลายเรื่องตามที่คณะกรรมการบริหารพิจารณาเห็นสมควรก็ได้

การอนุมัติรายการดังกล่าวข้างต้นจะต้องไม่มีลักษณะเป็นการอนุมัติรายการที่ทำให้คณะกรรมการบริหารหรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์อื่นใด
(ตามข้อบังคับของบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์ประกาศกำหนด)
ทำกับบริษัทหรือบริษัทย่อย (ถ้ามี)

คณะกรรมการบริษัทมีอำนาจในการแก้ไขเปลี่ยนแปลงขอบเขตอำนาจหน้าที่ของคณะกรรมการบริหารได้ตามที่จำเป็นหรือเห็นสมควร

คณะกรรมการตรวจสอบ

  -------- --------------------- ---------------------------- ---------- ----------
  ชื่อ -                           ตำแหน่ง                       การประชุม   
  นามสกุล                                                                 

                                                              จำนวนครั้ง   เข้าประชุม

  1.       นายไมตรี ตั้งษณกุล        ประธานคณะกรรมการตรวจสอบ      5          4

  2.       นายกมล ธรรมาณิชานนท์    กรรมการตรวจสอบ *             5          5

  3.       ศาสตราจารย์ ดร.สนิท     กรรมการตรวจสอบ               5          4
           อักษรแก้ว                                                       
  -------- --------------------- ---------------------------- ---------- ----------

* มีความรู้และประสบการณ์ในการสอบทานงบการเงิน

ขอบเขตอำนาจหน้าที่มีดังนี้

  1. สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลดอจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์แห่งประเทศไทย
    ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(ข) ความเห็นเกี่ยวกับความเพียงพอของระบบการควบคุมภายในของบริษัท

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาด

a.  หลักทรัพย์หรือกฎหมายที่เกี่ยวข้องกับธุรกิจของบริษัท

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ)
จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
(Charter)

(ซ)
รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับ

b.  มอบหมายจากคณะกรรมการ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบของคณะกรรมการตรวจสอบ

คณะกรรมการตรวจสอบมีความรับผิดชอบต่อคณะกรรมการบริษัทโดยตรงและคณะกรรมการของบริษัทยังคงมีความรับผิดชอบในการดำเนินงานของบริษัทต่อบุคคลภายนอก

คณะกรรมการสรรหาและพิจารณาค่าตอบแทน

  -------- --------------------- -------------------------------- ---------- ----------
  ชื่อ -                           ตำแหน่ง                           การประชุม   
  นามสกุล                                                                     

                                                                  จำนวนครั้ง   เข้าประชุม

  1.       นายกมล ธรรมาณิชานนท์    ประธานคณะกรรมการสรรหาและพิจารณา   -          -

                                 ค่าตอบแทน                                    

  2.       ศาสตราจารย์ ดร.สนิท     กรรมการสรรหาและพิจารณาค่าตอบแทน    -          -
           อักษรแก้ว                                                           

  3.       นายประพจน์ พลพิพัฒนพงศ์   กรรมการสรรหาและพิจารณาค่าตอบแทน    -          -
  -------- --------------------- -------------------------------- ---------- ----------

ขอบเขตอำนาจหน้าที่มีดังนี้

1.
กำหนดหลักเกณฑ์และกระบวนการในการสรรหาบุคคลที่มีคุณสมบัติเหมาะสมเพื่อดำรงตำแหน่งกรรมการและประธาน
เจ้าหน้าที่บริหาร

2.
คัดเลือกบุคคลตามกระบวนการสรรหาที่ได้กำหนดไว้และนำเสนอคณะกรรมการบริษัทซึ่งจะนำเสนอที่ประชุมผู้ถือหุ้นเพื่อพิจารณาเลือกตั้ง

3.
ทบทวนโครงสร้างของคณะกรรมการบริษัทให้เป็นไปตามประกาศของสำนักงานคณะกรรมการกำกับหลักทรัพย์และตลาดหลักทรัพย์

4. กำหนดหลักเกณฑ์ในการจ่ายและรูปแบบค่าตอบแทนของกรรมการ รวมถึงค่าตอบแทนรายเดือน
ค่าเบี้ยประชุม เงินบำเหน็จพิเศษประจำปีและผลประโยชน์อื่นๆ
ทั้งที่เป็นตัวเงินและมิใช่ตัวเงินนำเสนอคณะกรรมการบริษัทและที่ประชุมผู้ถือหุ้นเพื่อพิจารณาอนุมัติ

5. ทบทวนค่าตอบแทนของกรรมการเป็นประจำทุกปีโดยพิจารณาตามผลการปฏิบัติงาน
ผลการดำเนินงานของบริษัทฯ และแนวปฏิบัติของบริษัทจดทะเบียนในอุตสาหกรรมเดียวกัน
นำเสนอคณะกรรมการบริษัทเพื่อพิจารณาอนุมัติ

6. ประเมินผลการปฏิบัติงานประจำปีของประธานเจ้าหน้าที่บริหาร

7. กำหนดค่าตอบแทนให้แก่ประธานเจ้าหน้าที่บริหาร รวมถึงค่าจ้าง เงินรางวัลพิเศษประจำปี
และผลประโยชน์อื่นๆ ทั้งที่เป็นตัวเงินและมิใช่ตัวเงิน โดยมีหลักเกณฑ์
วิธีการและโครงสร้างที่เป็นธรรมและสมเหตุสมผล นำเสนอคณะกรรมการบริษัทเพื่อพิจารณาอนุมัติ

(2) การสรรหากรรมการ กรรมการอิสระ ประธานเจ้าหน้าที่บริหาร

บริษัทได้แต่งตั้งคณะกรรมการสรรหาและพิจารณาค่าตอบแทนเพื่อทำหน้าที่คัดเลือกบุคคลที่จะแต่งตั้งเป็นกรรมการ
กรรมการอิสระและประธานเจ้าหน้าที่บริหารตามหลักเกณฑ์ที่บริษัทกำหนด
โดยจะนำรายชื่อกรรมการและกรรมการอิสระเสนอให้ที่ประชุมผู้ถือหุ้นลงมติแต่งตั้ง
ซึ่งกรรมการแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
สำหรับประธานเจ้าหน้าที่บริหาร
คณะกรรมการสรรหาและพิจารณาค่าตอบแทนจะนำชื่อเสนอต่อคณะกรรมการเพื่ออนุมัติว่าจ้าง

คุณสมบัติของกรรมการอิสระ

บริษัทกำหนดคุณสมบัติของกรรมการอิสระให้สอดคล้องตามหลักการกำกับดูแลกิจการที่ดีของตลาดหลักทรัพย์แห่งประเทศไทยและข้อกำหนดของคณะกรรมการกำกับตลาดทุนดังนี้

1. ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุม ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้รับเงินเดือนประจำหรือผู้มีอำนาจควบคุมของบริษัท บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุม
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

3. ไม่เป็นบุคคลที่มีความสัมพันธ์ทางสายโลหิต
หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

4. ไม่มีหรือเคยมีความสัมพันธ์ทางธุรกิจกับบริษัท บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัยหรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท
บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุม
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

5. ไม่เป็นหรือเคยเป็นผู้สอบบัญชีของบริษัท บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุม และไม่เป็นผู้ถือหุ้นที่มีนัย ผู้มีอำนาจควบคุมหรือหุ้นส่วนของสำนักงานสอบบัญชี
ซึ่งมีผู้สอบบัญชีของบริษัท บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

6. ไม่เป็นหรือเคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงินซึ่งได้รับค่าบริการเกินกว่า 2
ล้านบาทต่อปี จากบริษัท บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุม
และไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8.
ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อยหรือไม่เป็นหุ้นส่วนที่มีนัยในห้างหุ้นส่วนหรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำหรือถือหุ้นเกินร้อยละ 1
ของจำนวนหุ้นที่มีสิทธิออกเสียงทั้งหมดของบริษัทอื่นซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

  9.
  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

คุณสมบัติของกรรมการและประธานเจ้าหน้าที่บริหาร

1.  มีคุณสมบัติตามพระราชบัญญัติบริษัทมหาชนจำกัด พระราชบัญญัติหลักทรัพย์และตลาดหลักทรัพย์
    ข้อกำหนดของคณะกรรมการกำกับตลาดทุน

2.  มีความรู้ มีความตั้งใจ มีจริยธรรม
    มีความสามารถและมีประสบการณ์ที่เป็นประโยชน์ต่อการดำเนินธุรกิจ

3.  สามารถอุทิศเวลาให้บริษัทได้อย่างเพียงพอ เอาใจใส่ในการปฏิบัติหน้าที่ตามความรับผิดชอบ

4.  สามารถใช้ดุลยพินิจอย่าตรงไปตรงมาและเป็นอิสระจากฝ่ายจัดการ

(3) ค่าตอบแทนกรรมการและผู้บริหาร

3.1 ค่าตอบแทนที่เป็นตัวเงิน

กรรมการ กรรมการอิสระและกรรมการตรวจสอบ

จำนวนเงิน (บาท)

  -------------------- ---------- ------------ ----------- ----------- -----------
  ชื่อ - นามสกุล          ปี 2553                                          ปี 2552

                       ค่าตอบแทน   ค่าเบี้ยประชุม   เงินบำเหน็จ   รวมทั้งสิ้น     

  นายประพจน์ พลพิพัฒนพงศ์  -          25,000       287,054     312,054     172,635

  นายชาคริต เมธิกุลชนันทร์  -          30,000       260,958     290,958     159,215

  นายสืบตระกูล บินเทพ     -          25,000       260,958     285,958     159,215

  นางสาวศิริธร ชนะวงศ์    -          30,000       260,958     290,958     149,215

  นายไมตรี ตั้งษณกุล       240,000    30,000       313,150     583,150     426,060

  นายกมล ธรรมาณิชานนท์   180,000    35,000       260,958     475,958     339,215

  ศาสตราจารย์ ดร.สนิท    180,000    30,000       260,958     470,958     334,215
  อักษรแก้ว                                                              

  รวม                  600,000    205,000      1,904,994   2,709,994   1,739,770
  -------------------- ---------- ------------ ----------- ----------- -----------

ผู้บริหาร 4 รายแรก นับจากประธานเจ้าหน้าที่บริหารลงมา

จำนวนเงิน (บาท)

  ---------------------------------------- --------------- --------------
  ลักษณะค่าตอบแทน                            2553            2552

  จำนวนกรรมการบริหารและผู้บริหาร (คน)          7               6

  เงินเดือน                                  11,885,602      9,460,943

  โบนัส                                     1,899,700       680,990

  เงินสมทบกองทุนสำรองเลี้ยงชีพ                  489,014         287,092

  รวม                                      14,274,316      10,429,025
  ---------------------------------------- --------------- --------------

3.2 ค่าตอบแทนอื่น

โครงการเสนอขายหลักทรัพย์ให้แก่กรรมการและพนักงานของบริษัท (ESOP Scheme)
เป็นการจัดสรรใบสำคัญแสดงสิทธิที่จะซื้อหุ้นสามัญของบริษัทให้แก่กรรมการ รวม 6 คน จำนวน
2,304,800 หน่วย โดยไม่คิดมูลค่าตามมติที่ประชุมวิสามัญผู้ถือหุ้น ครั้งที่ 1/2550 เมื่อวันที่ 9
พฤศจิกายน 2550 สำหรับกรรมการที่มีสิทธิได้รับการจัดสรรใบสำคัญแสดงสิทธิมีดังนี้

  ------------------------ ----------------- ------------------ ----------
  ชื่อ - นามสกุล              ประเภทกรรมการ     ใบสำคัญแสดงสิทธิ      ร้อยละ
                                             (หน่วย)             

  นายไมตรี ตั้งษณกุล           กรรมการอิสระ       421,200            4.999

  นายชาคริต เมธิกุลชนันทร์      กรรมการ           421,200            4.999

  นายสืบตระกูล บินเทพ         กรรมการ           421,200            4.999

  นางสาวศิริธร ชนะวงศ์        กรรมการ           421,200            4.999

  นายกมล ธรรมาณิชานนท์       กรรมการอิสระ       380,000            4.510

  ศาตราจารย์ ดร.สนิท อักษรแก้ว กรรมการอิสระ       240,000            2.849
  ------------------------ ----------------- ------------------ ----------

(4) การกำกับดูแลกิจการ

บริษัทได้ปฏิบัติตามหลักการกำกับดูแลกิจการที่ดีสำหรับบริษัทจดทะเบียนปี 2549
ตามแนวทางที่ตลาดหลักทรัพย์แห่งประเทศไทยกำหนดโดยสรุปได้ดังนี้

1.  สิทธิของผู้ถือหุ้น

คณะกรรมการดูแลให้บริษัทมีการให้ข้อมูล วัน เวลา สถานที่ วาระการประชุม
และข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ผู้ถือหุ้นทราบล่วงหน้าอย่างเพียงพอและทันเวลา
พร้อมทั้ง แจ้งให้ผู้ถือหุ้นทราบกฎเกณฑ์ต่างๆ ที่ใช้ในการประชุม ขั้นตอนการออกเสียงลงมติ
รวมถึงการเผยแพร่ข้อมูลดังกล่าวในเว็ปไซต์ของบริษัทล่วงหน้าก่อนที่จะจัดส่งเอกสาร
คณะกรรมการอำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงลงมติอย่างเต็มที่
ไม่กระทำการใดๆ ที่จำกัดโอกาสการเข้าประชุมของผู้ถือหุ้น
ประธานที่ประชุมจัดสรรเวลาอย่างเหมาะสมและเปิดโอกาสให้ผู้ถือหุ้นแสดงความคิดเห็นและตั้งคำถามในเรื่องที่เกี่ยวข้องกับบริษัทได้
กรรมการทุกคนเข้าร่วมประชุมผู้ถือหุ้น

2.  การปฏิบัติต่อผู้ถือหุ้นอย่างเท่าเทียมกัน

คณะกรรมการสนับสนุนให้ผู้ถือหุ้นใช้หนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนเสียงได้
และเสนอชื่อกรรมการอิสระ 2 คน เป็นทางเลือกในการมอบฉันทะของผู้ถือหุ้น
สนับสนุนให้มีการใช้บัตรลงคะแนนเสียงในวาระที่สำคัญ
ผู้ถือหุ้นที่เป็นผู้บริหารไม่เพิ่มวาระการประชุมที่ไม่ได้แจ้งเป็นการล่วงหน้า
กำหนดแนวทางในการป้องกันการใช้ข้อมูลภายในเป็นลายลักษณ์อักษรและแจ้งแนวทางดังกล่าวให้ทุกคนในบริษัทถือปฏิบัติ
อำนวยความสะดวกให้แก่ผู้ถือหุ้นส่วนน้อยในการเสนอเพิ่มวาระการประชุมหรือเสนอรายชื่อบุคคลเพื่อเข้าดำรงตำแหน่งกรรมการล่วงหน้าก่อนวันประชุมผู้ถือหุ้น
พร้อมทั้ง เปิดโอกาสให้ผู้ถือหุ้นใช้สิทธิในการแต่งตั้งกรรมการเป็นรายคน

3.  บทบาทของผู้มีส่วนได้เสีย

คณะกรรมการกำหนดนโยบายให้มีการปฏิบัติต่อผู้มีส่วนได้เสีย ได้แก่ ผู้ถือหุ้น พนักงาน ลูกค้า คู่ค้า
เจ้าหนี้
ชุมชนและสิ่งแวดล้อมโดยคำนึงถึงสิทธิของผู้มีส่วนได้เสียตามกฎหมายหรือตามข้อตกลงที่มีกับบริษัท
ไม่กระทำการใดๆ ที่เป็นการละเมิดสิทธิของผู้มีส่วนได้เสีย
กำหนดมาตรการหรือแนวทางดำเนินการในการแจ้งเบาะแสต่อคณะกรรมการในประเด็นที่เกี่ยวกับการทำผิดกฎหมาย
ผิดจรรยาบรรณ ความถูกต้องของรายงานทางการเงินหรือระบบการควบคุมภายในที่บกพร่อง

4.  การเปิดเผยข้อมูลและความโปร่งใส

คณะกรรมการได้เปิดเผยข้อมูลสำคัญของบริษัททั้งภาษาไทยและภาษาอังกฤษโดยผ่านช่องทางของตลาดหลักทรัพย์แห่งประเทศไทย
(www.setportal.set.or.th) แบบแสดงรายการข้อมูลประจำปี (แบบ 56-1)
รายงานประจำปี (แบบ56-2)และเว็ปไซต์ของบริษัท (www.spp.co.th)
ซึ่งจะปรับปรุงข้อมูลให้เป็นปัจจุบันอย่างสม่ำเสมอ
จัดให้มีรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี
จัดให้มีการเปิดเผยบทบาทและหน้าที่ของคณะกรรมการและคณะกรรมการชุดย่อย
จำนวนครั้งของการประชุม จำนวนครั้งที่กรรมการแต่ละคนเข้าร่วมประชุม
เปิดเผยนโยบายการจ่ายค่าตอบแทน รูปแบบและจำนวนของค่าตอบแทนแก่กรรมการและผู้บริหาร
รวมถึงที่ได้รับจากการเป็นกรรมการในบริษัทย่อย

คณะกรรมการไม่ได้จัดให้มีหน่วยงานรับผิดชอบเกี่ยวกับผู้ลงทุนสัมพันธ์เพื่อสื่อสารกับผู้ถือหุ้น
ผู้ลงทุนสถาบัน ผู้ลงทุนทั่วไป นักวิเคราะห์และภาครัฐที่เกี่ยวข้อง แต่ได้มอบหมายให้ผู้จัดการอาวุโส
ฝ่ายบัญชีและการเงินเป็นผู้รับผิดชอบซึ่งบุคคลภายนอกสามารถสอบถามข้อมูลต่างๆ
ได้ที่หมายเลขโทรศัพท์ 035 226700-1 ต่อ 301 หรือที่เว็บไซต์ www.spp.co.th

5. ความรับผิดชอบของคณะกรรมการ

5.1 โครงสร้างคณะกรรมการ

คณะกรรมการมีสมาชิกจำนวน 7 คน ด้วยความเห็นชอบจากที่ประชุมผู้ถือหุ้น
มีกรรมการที่เป็นผู้บริหาร 4 คน มีกรรมการอิสระ 3 คน
ซึ่งกรรมการอิสระมีคุณสมบัติตามข้อกำหนดของคณะกรรมการกำกับตลาดทุน
กำหนดวาระการดำรงตำแหน่งของกรรมการ
กำหนดอำนาจหน้าที่ของประธานกรรมการและประธานเจ้าหน้าที่บริหารแยกออกจากกันอย่างชัดเจนเพื่อไม่ให้คนใดคนหนึ่งมีอำนาจโดยไม่จำกัด
ประธานกรรมการเป็นกรรมการอิสระไม่ได้เป็นบุคคลเดียวกับประธานเจ้าหน้าที่บริหาร
กำหนดจำนวนบริษัทที่กรรมการจะไปดำรงตำแหน่งกรรมการที่บริษัทอื่น
เปิดเผยข้อมูลการดำรงตำแหน่งของกรรมการแต่ละคนให้ผู้ถือหุ้นทราบ
กำหนดนโยบายและวิธีปฏิบัติในการไปดำรงตำแหน่งกรรมการที่บริษัทอื่นของประธานเจ้าหน้าที่บริหารและผู้บริหารระดับสูง
แต่งตั้งเลขานุการบริษัทโดยมีหน้าที่ตามที่กำหนดไว้ในพระราชบัญญัติหลักทรัพย์และตลาดหลักทรัพย์

5.2 คณะกรรมการชุดย่อย

คณะกรรมการได้แต่งตั้งคณะกรรมการตรวจสอบซึ่งกรรมการตรวจสอบมีคุณสมบัติตามข้อกำหนดของคณะกรรมการกำกับตลาดทุนและมีหน้าที่ตามข้อกำหนดของตลาดหลักทรัพย์แห่งประเทศไทย
แต่งตั้งคณะกรรมการสรรหาและพิจารณาค่าตอบแทนซึ่งประธานและสมาชิกส่วนใหญ่เป็นกรรมการอิสระโดยปฏิบัติหน้าที่เกี่ยวกับการสรรหากรรมการและประธานเจ้าหน้าที่บริหาร
พร้อมทั้งกำหนดค่าตอบแทนให้แก่บุคคลดังกล่าว

ประธานกรรมการและประธานคณะกรรมการตรวจสอบเป็นบุคคลเดียวกันแต่ไม่มีผลกระทบต่อความเป็นอิสระในการปฎิบัติหน้าที่

5.3 บทบาท หน้าที่และความรับผิดชอบของคณะกรรมการ

คณะกรรมการพิจารณาและให้ความเห็นชอบวิสัยทัศน์ พันธกิจ กลยุทธ์ เป้าหมายทางการเงิน
ความเสี่ยง แผนงาน งบประมาณ
กำกับควบคุมดูแลให้ฝ่ายจัดการดำเนินงานตามนโยบายและแผนที่กำหนดไว้อย่างมีประสิทธิภาพและประสิทธิผล
จัดให้มีนโยบายการกำกับดูแลกิจการลายลักษณ์อักษร
ทบทวนนโยบายและการปฏิบัติตามนโยบายเป็นประจำปีละ 1 ครั้ง
จัดให้มีจรรยาบรรณธุรกิจเป็นลายลักษณ์อักษรเพื่อให้กรรมการ
ผู้บริหารและพนักงานทุกคนเข้าใจถึงมาตรฐานด้านจริยธรรมที่ใช้ในการดำเนินธุรกิจ
กำหนดข้อปฏิบัติเกี่ยวกับการทำรายการที่เกี่ยวโยงกัน
หากรายการใดอาจมีความขัดแย้งของผลประโยชน์
ผู้มีส่วนได้เสียในการทำรายการดังกล่าวจะไม่มีส่วนร่วมในการตัดสินใจ

คณะกรรมการกำกับดูแลให้มีการปฏิบัติตามข้อกำหนดเกี่ยวกับขั้นตอนการดำเนินการและการเปิดเผยข้อมูลของรายการที่อาจมีความขัดแย้งของผลประโยชน์
จัดให้มีระบบการควบคุมด้านการดำเนินงาน ด้านรายงานทางการเงิน ด้านการปฏิบัติตามกฎ
ระเบียบและนโยบาย และทบทวนระบบปีละ 1 ครั้ง
จัดให้มีหน่วยงานตรวจสอบภายในซึ่งมีความเป็นอิสระในการปฏิบัติหน้าที่เป็นผู้รับผิดชอบในการตรวจสอบระบบการควบคุมดังกล่าว

คณะกรรมการยังไม่ได้กำหนดนโยบายด้านการบริหารความเสี่ยงเป็นลายลักษณ์อักษร

5.4 การประชุมคณะกรรมการ

คณะกรรมการจัดให้มีกำหนดการประชุมคณะกรรมการไว้ล่วงหน้าและแจ้งให้กรรมการแต่ละคนทราบกำหนดการดังกล่าว
จัดให้มีการประชุมคณะกรรมการปีละไม่น้อยกว่า 4 ครั้ง
ซึ่งจำนวนครั้งของการประชุมเหมาะสมกับภาระหน้าที่และความรับผิดชอบของคณะกรรมการและลักษณะการดำเนินธุรกิจของบริษัท
รองประธานกรรมการและกรรมการผู้จัดการร่วมกันพิจารณาเลือกเรื่องเข้าวาระการประชุมคณะกรรมการ
กรรมการแต่ละคนมีความเป็นอิสระที่จะเสนอเรื่องเข้าสู่วาระการประชุม
จัดส่งเอกสารประกอบการประชุมซึ่งมีสารสนเทศสำคัญครบถ้วนให้แก่กรรมการเป็นการล่วงหน้า
สำหรับเรื่องที่ไม่ประสงค์เปิดเผยเป็นลายลักษณ์อักษรจะนำเรื่องอภิปรายในที่ประชุม
ประธานกรรมการจัดสรรเวลาอย่างเพียงพอที่ฝ่ายจัดการจะเสนอเรื่องและมากพอที่กรรมการจะอภิปรายปัญหาสำคัญอย่างรอบคอบโดยทั่วกัน
กรรมการทุกคนให้ความสนใจกับประเด็นทุกเรื่องที่นำสู่ที่ประชุม
คณะกรรมการสามารถเข้าถึงสารสนเทศที่จำเป็นเพิ่มเติมได้จากกรรมการซึ่งเป็นผู้บริหาร
เลขานุการบริษัทหรือผู้จัดการอาวุโสฝ่ายบัญชีและการเงิน

5.5 การประเมินผลการปฏิบัติงานของคณะกรรมการ

คณะกรรมการยังไม่มีการประเมินผลการปฏิบัติงานโดยรวมและ/หรือเฉพาะในบางเรื่องด้วยตนเอง

5.6 ค่าตอบแทน

ค่าตอบแทนกรรมการจัดอยู่ในลักษณะที่เปรียบเทียบได้กับระดับที่ปฏิบัติอยู่ในอุตสาหกรรม ประสบการณ์
ภาระหน้าที่ขอบเขตของบทบาทและความรับผิดชอบ
กรรมการที่ได้รับมอบหมายหน้าที่และความรับผิดชอบเพิ่มขึ้นจะได้รับค่าตอบแทนเพิ่มที่เหมาะสม
ค่าตอบแทนของประธานเจ้าหน้าที่บริหารและผู้บริหารระดับสูงเป็นไปตามหลักการและนโยบายที่คณะกรรมการกำหนดภายในกรอบที่ได้รับอนุมัติจากผู้ถือหุ้น
ระดับค่าตอบแทนเป็นเงินเดือน
โบนัสสอดคล้องกับผลงานของบริษัทและผลการปฏิบัติงานของผู้บริหารแต่ละคน

5.7 การพัฒนากรรมการและผู้บริหาร

คณะกรรมการส่งเสริมให้มีการฝึกอบรมและให้ความรู้แก่ผู้ที่เกี่ยวข้องในระบบการกำกับดูแลกิจการของบริษัท
เพื่อให้มีการปรับปรุงการปฏิบัติงานอย่างต่อเนื่อง
ฝ่ายจัดการจัดให้มีเอกสารและข้อมูลที่เป็นประโยชน์ต่อการปฏิบัติหน้าที่ของกรรมการใหม่รวมถึงแนะนำลักษณะธุรกิจและแนวทางการดำเนินธุรกิจของบริษัทให้แก่กรรมการใหม่

คณะกรรมการยังไม่ได้กำหนดให้ประธานเจ้าหน้าที่บริหารรายงานเพื่อทราบถึงแผนการพัฒนาและสืบทอดงานในกรณีประธานเจ้าหน้าที่บริหารหรือผู้บริหารระดับสูงไม่สามารถปฏิบัติหน้าที่ได้

(5) การดูแลเรื่องการใช้ข้อมูลภายใน

บริษัทได้กำหนดระเบียบข้อบังคับในการนำข้อมูลภายในของบริษัทที่ยังไม่ได้เปิดเผยไปใช้เพื่อประโยชน์ของตนเองหรือผู้อื่น
ตามมติที่ประชุมคณะกรรมการบริษัท ครั้งที่ 1/2548 เมื่อวันที่ 10 มกราคม 2548 ดังนี้

1. กรรมการ ผู้บริหาร พนักงานและลูกจ้างของบริษัท
จะต้องรักษาความลับและ/หรือข้อมูลภายในของบริษัท

2. กรรมการ ผู้บริหาร พนักงานและลูกจ้างของบริษัท
จะต้องไม่นำความลับและ/หรือข้อมูลภายในของบริษัทไปเปิดเผย
หรือแสวงหาผลประโยชน์แก่ตนเองหรือเพื่อประโยชน์แก่บุคคลอื่นใดไม่ว่าโดยทางตรงหรือทางอ้อม
ไม่ว่าจะได้รับผลตอบแทนหรือไม่

3.กรรมการ ผู้บริหาร พนักงานและลูกจ้างของบริษัท จะต้องไม่ทำการซื้อ ขาย
โอนหรือรับโอนหลักทรัพย์ของบริษัทโดยใช้ความลับและ/หรือข้อมูลภายในบริษัทและ/หรือเข้าทำนิติกรรมอื่นใดโดยใช้ความลับและ/หรือข้อมูลภายในของบริษัทอันอาจก่อให้เกิดความเสียหายต่อบริษัทไม่ว่าทางตรงหรือทางอ้อม

ข้อกำหนดนี้ ให้รวมความถึงคู่สมรสและบุตรที่ยังไม่บรรลุนิติภาวะของกรรมการ ผู้บริหาร
พนักงานและลูกจ้างของบริษัทด้วย
ผู้ใดฝ่าฝืนระเบียบข้อบังคับดังกล่าวจะถือว่าได้กระทำผิดอย่างร้ายแรง

(6) บุคคลากร

จำนวนของพนักงาน

พนักงานของบริษัทซึ่งไม่นับรวมผู้บริหาร ณ วันที่ 31 ธันวาคม 2553 มีจำนวนทั้งสิ้น 968 คน ดังนี้

  ----------------------------------------- -------------- --------------
                                            31 ธันวาคม      

  โรงงานจังหวัดพระนครศรีอยุธยา                  2553           2552

  ฝ่ายผลิต                                    269            194

  ฝ่ายประกันคุณภาพ                             49             44

  ฝ่ายวิศวกรรม                                30             28

  ฝ่ายควบคุมการผลิต                            19             20

  ฝ่ายคลังสินค้า                                7              -

  ฝ่ายขายและการตลาด                          6              3

  ฝ่ายธุรการและจัดซื้อ                           6              4

  ฝ่ายบริหารทรัพยากรมนุษย์                       26             21

  ฝ่ายความปลอดภัยและระบบ                      5              5

  ฝ่ายบัญชีและการเงิน                           6              6

  ฝ่ายตรวจสอบภายใน                           3              2

  ฝ่ายเทคโนโลยีสารสนเทศ                       -              2

  รวม                                       426            329

  ฝ่ายผลิต Assembly                           231            204

  รวมทั้งหมด                                  657            533
  ----------------------------------------- -------------- --------------

หมายเหตุ 1 แยกงานคลังสินค้าออกจากฝ่ายควบคุมการผลิตและจัดตั้งเป็นฝ่ายคลังสินค้า

  2 ยุบฝ่ายเทคโนโลยี่สารสนเทศและโอนย้ายพนักงานไปสังกัดฝ่ายธุรการและจัดซื้อ

  บริษัทว่าจ้าง Outsource ให้บริการด้านเทคโนโลยี่สารสนเทศ

  ----------------------------------------- -------------- --------------
                                            31 ธันวาคม      

  โรงงานจังหวัดสิงห์บุรี                          2553           2552

  ฝ่ายผลิต                                    220            262

  ฝ่ายประกันคุณภาพ                             30             37

  ฝ่ายวิศวกรรม                                24             19

  ฝ่ายควบคุมการผลิต ¹                          14             18

  ฝ่ายคลังสินค้า ¹                              4              -

  ฝ่ายธุรการและจัดซื้อ                           -              2

  ฝ่ายบริหารทรัพยากรมนุษย์                       13             12

  ฝ่ายความปลอดภัยและระบบ                      3              3

  ฝ่ายบัญชีและการเงิน ²                         3              2

  ฝ่ายเทคโนโลยีสารสนเทศ ²                     -              1

  รวมทั้งหมด                                  311            356
  ----------------------------------------- -------------- --------------

หมายเหตุ 1 แยกงานคลังสินค้าออกจากฝ่ายควบคุมการผลิตและจัดตั้งเป็นฝ่ายคลังสินค้า

  2 ยุบฝ่ายเทคโนโลยี่สารสนเทศและโอนย้ายพนักงานไปสังกัดฝ่ายบัญชีและการเงิน

ในปี 2553 โรงงานจังหวัดพระนครศรีอยุธยา มีพนักงานเพิ่มขึ้นจากปี 2552 จำนวน 124 คน
คิดเป็นร้อยละ 23.26เนื่องจากมีการขยายกำลังการผลิต สำหรับโรงงานจังหวัดสิงห์บุรี
มีพนักงานลดลงจากปี 2552 จำนวน 45 คน คิดเป็น ร้อยละ 12.64
ซึ่งการลดลงของพนักงานไม่มีผลกระทบต่อการผลิตอย่างมีนัยสำคัญ

บริษัทยังไม่เคยมีข้อพิพาทด้านแรงงงานในตลอดระยะเวลา 3 ปีที่ผ่านมา

ผลตอบแทนรวมของพนักงาน

  ----------------------------------------- -------------- --------------
                                            31 ธันวาคม      

  ลักษณะผลตอบแทน                             2553           2552

  เงินเดือน                                   87,280,572     73,162,753

  ค่าครองชีพ ค่าล่วงเวลา ค่าเบี้ยขยัน ค่ากะ          52,546,155     42,779,037

  โบนัส                                      16,000,570     7,274,849

  เงินสมทบกองทุนสำรองเลี้ยงชีพ                   1,338,719      531,057

  รวม                                       157,166,016    123,747,696
  ----------------------------------------- -------------- --------------

นโยบายในการพัฒนาพนักงาน

บริษัทถือว่าพนักงานเป็นทรัพยากรสำคัญในการดำเนินธุรกิจ
บริษัทจึงได้ให้ความสำคัญในการพัฒนาพนักงานเพื่อเพิ่มพูนความรู้ ทักษะ
และประสิทธิภาพในการทำงาน โดยการจัดอบรมพนักงานถึงทักษะเบื้องต้นเกี่ยวกับการปฏิบัติงาน
เพื่อให้การดำเนินงานของบริษัทเป็นไปอย่างมีประสิทธิภาพสูงสุด

ทั้งนี้ บริษัทมีการจัดฝึกอบรมภายในให้แก่พนักงานด้วยหลักสูตรต่างๆ อยู่เสมอ เช่น
การสร้างจิตสำนึกในคุณภาพงาน ความรู้ด้านการควบคุมคุณภาพ การตรวจสอบคุณภาพ
การแก้ไขและป้องกันปัญหา และนโยบายคุณภาพของบริษัท เป็นต้น นอกจากนี้
ยังมีการส่งพนักงานไปอบรมหลักสูตรต่างๆ ภายนอกตามความเหมาะสม
เพื่อเป็นการพัฒนาฝีมือและเพิ่มทักษะในการทำงานให้แก่พนักงานอีกด้วย